L 111/6
BG
Официален вестник на Европейския съюз
26.4.2023 г.
(23)
Действията на Съюза в областта на климата следва да се основават на най-новите научни данни.
Поради това становището на Европейския научен консултативен съвет по изменението на климата, създаден съгласно член 10а от Регламент (ЕО) No 401/2009 на Европейския парламент и на Съвета (16), следва да се разглежда в контекста на Регламент (ЕС) 2018/842.
(24)
С оглед на въвеждането на по-строг режим на съответствие в Регламент (ЕС) 2018/841 считано от 2026 г., е целесъобразно да се премахне приспадането на емисиите на парникови газове, генерирани от всяка държава членка през периода 2026—2030 г. в сектора на ЗПЗГС, които надхвърлят поглъщанията.
Поради това член 9, параграф 2 от Регламент (ЕС) 2018/842 следва да бъде съответно изменен.
(25)
Целесъобразно е при прегледа на Регламент (ЕС) 2018/842 през 2024 г. да се вземат предвид целите на Съюза за намаляване на емисиите на парникови газове съгласно Регламент (ЕС) 2021/1119, ангажиментът на Съюза за постигане на целите на Парижкото споразумение и всички съответни ангажименти, произтичащи от конференциите на страните по РКООНИК.
Освен това този преглед следва да включва траектория за намаляване на емисиите на парникови газове, която е съвместима с обвързващата цел за неутралност по отношение на климата в Съюза до 2050 г. съгласно Регламент (ЕС) 2021/1119.
(26)
Емисиите на парникови газове, различни от CO2, като метан, диазотен оксид и флуорсъдържащи газове, съставляват над 20 % от емисиите на парникови газове в Съюза.
Емисиите на парникови газове, различни от CO2, са обхванати от Регламент (ЕС) 2018/842 и поради това задължително ще бъдат част от мерките, които държавите членки ще въведат, за да изпълнят своите увеличени цели за намаляване на емисиите на парникови газове до 2030 г. съгласно настоящия регламент.
До 30 юни 2023 г. държавите членки трябва да представят на Комисията проект за актуализация на своите интегрирани национални планове в областта на енергетиката и климата.
Комисията ще издаде насоки по този въпрос, включително за да насърчи държавите членки да определят цели и политики за намаляване на емисиите на метан.
По сходен начин държавите членки трябва да преценят дали техните стратегически планове в рамките на общата селскостопанска политика следва да бъдат преразгледани, за да отразят повишената амбиция в Регламент (ЕС) 2018/842, въведена в него чрез измененията, извършени с настоящия регламент.
Комисията ще включи информация за резултатите, получени при съчетаването на усилията на Съюза и националните усилия по отношение на емисиите на парникови газове, различни от CO2, в годишните доклади по член 29, параграф 5 от Регламент (ЕС) 2018/1999.
Комисията също така трябва да направи оценка на проектите за интегрирани национални планове в областта на енергетиката и климата и може да отправи препоръки към държавите членки, които не са постигнали достатъчен напредък.
В контекста на прегледа на Регламент (ЕС) 2018/841 Комисията ще направи оценка на настоящите тенденции и бъдещите прогнози за емисиите на парникови газове от селското стопанство, както и на регулаторните варианти за гарантиране на тяхната съгласуваност с целта за постигане на дългосрочно намаляване на емисиите на парникови газове във всички сектори на икономиката в съответствие с целта на Съюза за неутралност по отношение на климата и междинните цели на Съюза в областта на климата, определени в Регламент (ЕС) 2021/1119.
При прегледа на Регламент (ЕС) 2018/842 Комисията ще оцени как всички сектори, обхванати от посочения регламент, допринасят за намаляването на емисиите на парникови газове, включително по-специално намаляването, постигнато по отношение на емисиите на парникови газове, различни от CO2, също и в сектори, различни от селското стопанство.
(27)
Доколкото целите на настоящия регламент, а именно коригирането във връзка с Регламент (ЕС) 2021/1119 на задълженията на държавите членки по отношение на минималния им принос за периода от 2021 г. до 2030 г. за постигане на целта на Съюза за намаляване на емисиите на парникови газове и допринасяне за постигането на целите по Парижкото споразумение, не могат да бъдат постигнати в достатъчна степен от държавите членки, а поради своя обхват и последици могат да бъдат по-добре постигнати на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз.
В съответствие с принципа на пропорционалност, уреден в същия член, настоящият регламент не надхвърля необходимото за постигането на тези цели.
(28)
Поради това регламенти (ЕС) 2018/842 и (ЕС) 2018/1999 следва да бъдат съответно изменени,
(16) Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (ОВ L 126, 21.5.2009 г., стр. 13).